**World Snooker Association** (*WSA*), pidemmin *World Professional Billiards & Snooker Association* (*WPBSA*), on ammattilaissnookeria hallinnoiva organisaatio, jonka päämaja sijaitsee Bristolissa, Englannissa.

Organisaatio
------------

*WPBSA*:n tärkeimmät tehtävät turnauskiertueen ja kaupallisten oikeuksien hallinnoinnin lisäksi ovat snookerin sääntöjen ja ohjeiden laatiminen sekä kurinpidolliset asiat, jotka liittyvät ammattilaisurheiluun. Yhdistys myös palkitsee parhaat pelaajat ja urheilun myötävaikuttajat.

### Jäsenet

Organisaation puheenjohtajana toimii Barry Hearn Sir Rodney Walkerin jäätyä eläkkeelle. Muut jäsenet ovat kuusikertainen maailmanmestari Steve Davis, David Douglas, Jason Ferguson, Brandon Parker. 

John Higginsin manageri Pat Mooney sai potkut organisaation johtotehtävistä oltuaan osallisena sopupelisyytöksissä keväällä 2010. Mooney toimi myös mm. Graeme Dottin managerina, mutta Dott lopetti yhteistyön välittömästi skandaalin tultua julki .

### World Snooker

*World Snooker* on *WPBSA*:n kaupallisten oikeuksien omistaja, käytännön järjestelyiden toteuttaja sekä julkinen edustaja. Se vastaa ammattilaisten pääkiertueen (*main tour*) järjestämisestä, turnausten sponsorisopimuksista sekä televisio-oikeuksista. *World Snooker* järjestää vuosittain ranking-turnaukset kuten *World Snooker Championship* (maailmanmestaruusturnaus), *UK Championship* ja *Grand Prix* sekä kutsuturnaukset kuten arvostettu *The Masters*. 

Snooker on yksi suosituimmista urheilulajeista Britteinsaarilla ja sitä harrastaa yli 4 miljoonaa aikuista. Lajin tv-suosio on suuri, sillä esimerkiksi vuoden 2005 MM-finaalia seurasi n. 7,8 miljoonaa ihmistä *BBC*-kanavalla. Suosio on kasvussa myös muualla maailmassa, ja *World Snookerin* ja Eurosportin tekemä lähetyssopimus kattaa 51 eri aluetta ja 95 miljoonaa kotia Euroopassa, Pohjois-Afrikassa sekä Kaukoidässä. Ammattilaisten snookeria voi seurata siis myös Suomessa.

### World Snooker Academy at the English Institute of Sport

*World Snookerilla* on snooker-akatemia Sheffieldissä, Englannissa. Akatemia otettiin käyttöön vuonna 2006 ja se tarjoaa kattavat harjoittelutilat niin amatööri- kuin ammattilaispelaajillekin. Akatemian rahoittajana toimii *Yorkshire Forward*. Sheffieldissä järjestetään harjoittelun lisäksi myös ammattilaisturnausten karsintakierrokset. Akatemiassa harjoittelee muun muassa nuori superlupaus Ding Junhui, joka on voittanut jo kolme ranking-turnausta alle 21-vuotiaana. 

### Tuomarit

Snookerin ammattilaisturnauksissa toimivat tunnetuimmat tuomarit ovat hollantilainen *Jan Verhaas* ja englantilaiset *Eirian Williams*, Michaela Tabb, *Alan Chamberlain*, *Johan Oomen*, *Colin Humphries* sekä *Peter Williamson*. Myös muita tuomareita, kuten maltalainen *Terry Camilleri* on esiintynyt pääkiertueen turnauksissa. *Tabb* on ensimmäinen naispuolinen tuomari, joka on tuomaroinut ranking-turnauksen finaalin. 

### Palkinnot

*World Snooker Association* jakaa kauden päätteeksi myös palkintoja niin pelaajille, kuin muillekin lajiin vaikuttaneille. Palkitut pelaajat valitsee *The Snooker Writers Association*, ja palkintoja ovat: *Snooker Player of the Year*, *Paul Hunter Newcomer of the Year*, *Achievement of the Year* sekä *Special Award*. 


| Vuosi | *Player of the Year* | *Newcomer of the Year* | *Achievement of the Year* | *Special Award* |
| --- | --- | --- | --- | --- |
| 2008 | Englannin lippu Ronnie O'Sullivan | Kiinan lippu Liang Wenbo | Englannin lippu Mark Selby* *Masters*-turnausvoitto ensimmäisellä osallistumiskerralla.
 | Englannin lippu Barry Hearn |
| 2007 | Australian lippu Neil Robertson | Englannin lippu Jamie Cope | Englannin lippu Andrew Higginson* *Welsh Open* -finaalipaikka
 | Walesin lippu Clive Everton* Journalisti ja kommentaattori
 |
| 2006 | Skotlannin lippu John Higgins | Englannin lippu Michael White | Skotlannin lippu Graeme Dott* Maailmanmestaruus
 | Maltan lippu Richard Balani* Maltan snooker-tapahtumien promoottori
 |
| 2005 | Englannin lippu Ronnie O'Sullivan | Kiinan lippu Ding Junhui | Englannin lippu Shaun Murphy* Maailmanmestaruus
 | Englannin lippu John Spencer* Pelaaja, hallinnoija sekä kommentaattori
 |
| 2004 | Englannin lippu Ronnie O'Sullivan | Skotlannin lippu Stephen Maguire | Englannin lippu Jimmy White* Ranking-turnausvoitto 11 vuoden tauon jlk.
 | Englannin lippu Peter Dyke* Promootiotyöstä
 |
| 2003 | Walesin lippu Mark Williams |  | Irlannin lippu Ken Doherty* MM-semifinaalivoitto Paul Hunterista
 |  |
| 2002 | Englannin lippu Peter Ebdon | Walesin lippu Ryan Day | Englannin lippu Peter Ebdon* Maailmanmestaruus
 |  |
| 2001 | Englannin lippu Ronnie O'Sullivan | Englannin lippu Shaun Murphy | Englannin lippu Paul Hunter* 3–7-tappioasemasta *Mastersin* voittoon
 | Englannin lippu John Dee* Snooker-journalisti
 |
| 2000 | Walesin lippu Mark Williams |  | PohjoisIrlannin lippu Joe Swail* MM-semifinaalipaikka
 | Englannin lippu Steve Davis* 20 vuotta **16 parhaan joukossa**
 |
| 1999 | Skotlannin lippu John Higgins | Kiinan lippu Marco Fu | Skotlannin lippu Stephen Hendry* Seitsemäs maailmanmestaruus
 |  |
| 1998 | Skotlannin lippu John Higgins |  | Walesin lippu Mark Williams* Nousu 0–6-tappioasemasta voittoon
 | Englannin lippu Jimmy White* Voitto Hendrystä MM-kisoissa
 |
| 1997 | Skotlannin lippu Stephen Hendry |  | Irlannin lippu Ken Doherty* Maailmanmestaruus
 | Englannin lippu Mark Wildman* Toiminta biljardin hyväksi
 |
| 1996 | Skotlannin lippu Stephen Hendry |  | Englannin lippu Nigel Bond* *Snooker*-tilanteesta finaalivoittoon
 | Englannin lippu Ted Lowe* Pitkään toiminut tv-kommentaattori
 |
| 1995 | Skotlannin lippu Stephen Hendry | Thaimaan lippu Tai Pichit | Skotlannin lippu Stephen Hendry* 7 *sadan breikkiä* MM-finaalissa
 | Skotlannin lippu John Higgins* Kolme ranking-turnausvoittoa
 |
| 1994 | Englannin lippu Ronnie O'Sullivan | Irlannin lippu Fergal O’Brien |  |  |
| 1993 | Skotlannin lippu Stephen Hendry |  |  |  |
| 1992 | Skotlannin lippu Stephen Hendry |  |  |  |
| 1991 | Skotlannin lippu Stephen Hendry |  |  |  |
| 1990 | Skotlannin lippu Stephen Hendry | Englannin lippu Nigel Bond |  |  |
| 1989 | Englannin lippu Steve Davis | Englannin lippu Martin Clark |  | Englannin lippu Nick Hunter* *BBC*-tuottaja
 |
| 1988 | Englannin lippu Steve Davis |  | Englannin lippu Steve James* Hyvä suoritus MM-kisoissa
 | Englannin lippu Fred Davis, MBE |
| 1987 | Englannin lippu Steve Davis |  | Englannin lippu Joe Johnson* Toinen peräkkäinen MM-finaali
 | Pohjois-Irlannin lippu Jackie Rea |
| 1986 | Englannin lippu Steve Davis  Englannin lippu Joe Johnson |  |  |  |
| 1985 | Pohjois-Irlannin lippu Dennis Taylor |  |  |  |
| 1984 | Englannin lippu Steve Davis |  |  | Englannin lippu Mike Green |
| 1983 | Englannin lippu Steve Davis |  |  |  |

Lähteet
-------

1. ↑  World Snooker *The Board*
2. ↑  Daily Mail *John Higgins suspended over shock match-fixing claims that rocked snooker*, 3. toukokuuta 2010
3. ↑  Daylife[vanhentunut linkki] *Dott parts company with manager Pat Mooney*
4. ↑  World Snooker *The WBPSA*
5. ↑  World Snooker *Academy*
6. ↑  World Snooker *Referees*
7. ↑  Chris Turner's SNOOKER ARCHIVE *Snooker Awards*